ToekomsVenster: Laat die kindertjies na my toe kom… (’n verlore generasie kinders)Foto: Alexas_Fotos/Pixabay.com “… strek jou hande uit en bid om die lewe van jou kinders, hulle wat van honger beswyk op die hoeke van die strate.” – Klaagliedere 2:19b “Laat die kindertjies na My toe kom en moet hulle nie verhinder nie, want die koninkryk van God is juis vir mense soos hulle.” – Lukas 18:16 Wat sal ons maak as die kind Jesus tussen ons opstaan en sê “Ek was wees en honger en bang en julle het my weggewys!”? As ’n individu of gesin of gemeente wil julle dalk oorweeg om te belê – in ’n verhouding – finansieel of opvoedkundig – in die lewe van ’n spesifieke kind of groep kinders. Here, help my kinders om ander kinders raak te sien vir wie daar ’n geringe toekoms is. Gee ons ore om te hoor waar kinders roep en help ons om te doen. Amen.